Tussen hier en daar lê 'n berg (vol stof) – Enelda
Tussen hier en daar lê 'n berg (vol stof)
Augustus maand, die aakligste maand (volgens my) van die jaar. Dis nie meer winter nie, en nog nie lente nie, en die wind waai die stof in alles op alles en oor alles. Jy is reg vir die nuwe seisoen, maar nog stuck in die ou ene. So die transformasie hang in die lug.
Vlak 2 het uiteindelik aangebreek en die jaar is al amper op sy rug. Soos 'n vetgevrete varkie, het ons bitter min bereik in hierdie jaar. Ons het net gerol en gerol in die modderpoel. Jy klim oor die een berg, dan lê die volgende ene weer voor. Jy dans die tango,
en as jy weer jou oë uitvee het jy jouself heeltemal geknoop.
Jy begin so stadig maar seker weer beoog om die res van jou jaar te beplan. Maar is nog skrikkerig om te dink dat dit moontlik is. Kom ons hou asem op en kyk uit vir die mooi bloeisels wat begin verskyn.